Crear el navegador més segur possible és la principal prioritat de l'equip de Google Chrome.
Un navegador segur protegeix contra amenaces com ara la pesca i el programari maliciós que
podrien robar contrasenyes o fer altres coses pitjors.
Hem afegit la funció sandbox a Google Chrome per millorar la seguretat del navegador.
Així és com funciona el sandbox:
A Chrome, cada lloc web o aplicació web que obriu al navegador és un procés
separat i independent.
Per exemple, si obriu tres llocs web diferents en tres pestanyes de navegador, cadascuna
correspondrà a un procés separat.
Així, si una pestanya causa errors, això no afectarà el navegador ni les altres pestanyes.
Sandbox ofereix una capa de protecció entorn de cadascun d'aquests processos. Igual
que un recinte (sandbox) real, s'ha dissenyat per crear un entorn restringit per a cada procés.
Si obriu sense voler una pàgina web maliciosa dissenyada per fer malbé l'ordinador o fins i tot
un lloc web familiar que s'hagi piratejat, el sandbox del navegador s'ha dissenyat per evitar
que el codi maliciós del lloc web piratejat faci més mal a l'ordinador. El
codi maliciós queda contingut dins del sandbox perquè no afecti altres pestanyes del
navegador o de l'equip.
Així, es pot executar codi perillós en una pestanya, però quan aquesta es tanca, el codi desapareix
sense fer malbé l'ordinador.
A Chrome, totes les pàgines web que visualitzeu al navegador s'executen en un sandbox. Tanmateix,
hi ha altres parts del navegador que també se'n beneficien.
Els connectors són peces addicionals de programari que es connecten al navegador
per afegir funcions útils. Per exemple, Adobe Flash Player és un connector molt popular que permet
contingut web com vídeos en línia i jocs. També permeten visualitzar documents PDF en línia.
Els connectors són molt populars i permeten utilitzar funcions potents, però aquest ús estès i
aquesta potència pot convertir-los en objectius principals d'atacs de seguretat en tots els navegadors.
Els usuaris són encara més vulnerables als atacs si utilitzen connectors que no estiguin
actualitzats. Els connectors obsolets solen contenir vulnerabilitats conegudes.
En el nostre esforç per protegir millor els usuaris de Chrome de vulnerabilitats de seguretat, hem
integrat en sandbox funcions Flash i PDF directament en Chrome. Aquestes integracions aprofiten
el mecanisme d'autoactualització de Chrome per garantir que mai no estiguin obsoletes. Això
vol dir que com a usuari de Chrome, sempre rebreu les últimes correccions i pedaços
de seguretat per a aquestes integracions.
Per a més informació sobre Chrome i la seguretat, visiteu google.com/chrome/security.